বিসিজিএস জয় বাংলা

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) জয় বাংলা বাংলাদেশ কোস্ট গার্ডের একটি সবুজ বাংলা শ্রেণীর ইনশোর প্যাট্রোল ভেসেল বা টহল জাহাজ। এটি গণচীনের কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়। বর্তমানে জাহাজটি কোস্ট গার্ড পূর্ব-জোন চট্টগ্রাম এর অধীনে সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ কোস্ট গার্ডের জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এ জাহাজ নির্মানের পদক্ষেপ নেয়া হয়। এরই ধারাবাহিকতায় ৬ জুন, ২০১৭ সালে বাংলাদেশ কোস্ট গার্ডের জন্য ২টি ইনশোর প্যাট্রোল ভেসেল নির্মাণের লক্ষ্যে বাংলাদেশ কোস্ট গার্ড এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এর মধ্যেকার জাহাজ নির্মাণ সংক্রান্ত চুক্তি স্বাক্ষরিত হয়। সম্পাদিত চুক্তির অংশ হিসেবে বিসিজিএস জয় বাংলা জাহাজটি নির্মিত হয়। জাহাজটি নির্মাণকালে চায়না ক্ল্যাসিফিকেশন সোসাইটি (সিসিএস) এর নীতিমালা অনুসরণ করা হয়। ১২ ডিসেম্বর, ২০১৭ সালে ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করা হয়। নির্মাণকাজ শেষে জাহাজটির লঞ্চিং অনুষ্ঠান সম্পন্ন হয়। পরবর্তীতে ১০ জানুয়ারি, ২০২২ সালে ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মাণকৃত ইনশোর প্যাট্রোল ভেসেল জাহাজটি কোস্ট গার্ডের নিকোট হস্তান্তর করা হয়। অনুষ্ঠানে বাংলাদেশ কোস্ট গার্ড বাহিনীর তৎকালীন মাননীয় মহাপরিচালক রিয়ার এডমিরাল আশরাফুল হক চৌধুরী, এনডিইউ, এএফডব্লিউসি, পিএসসি, বিএন, প্রধান অতিথি হিসেবে উপস্থিত ছিলেন। ডিইডব্লিউ লিঃ এর কনস্ট্রাকসন সাইটে প্রতিষ্ঠানের ব্যবস্থাপনা পরিচালক অনুষ্ঠানটির সভাপতিত্ব করেন। উক্ত অনুষ্ঠানে মাননীয় প্রধান অতিথি আইপিভি এবং বোটসমূহের হস্তান্তর কার্য সুসম্পন্ন করেন। উল্লেখ্য, আন্তর্জাতিক মান সম্পন্ন এরূপ যুদ্ধজাহাজ এবং হাই স্পিড বোট নির্মাণ আমাদের দেশের জাহাজ নির্মাণ প্রতিষ্ঠানের জন্য একটি উল্লেখযোগ্য ঘটনা। এর ফলে একদিকে যেমন দেশীয় শিল্প প্রতিষ্ঠানের দক্ষতা ও সক্ষমতা বৃদ্ধি পাবে, অন্যদিকে জাতীয় অর্থনীতিতে বিশেষ অবদান রাখবে। অবশেষে ২১ জুন, ২০২৩ সালে প্রধানমন্ত্রী শেখ হাসিনা রাজধানীতে তাঁর সরকারি বাসভবন গণভবন থেকে ভিডিও কনফারেন্সের মাধ্যমে চট্টগ্রাম বিসিজি পতেঙ্গা বার্থ প্রাঙ্গণে আয়োজিত অনুষ্ঠানে অংশগ্রহ করে ইনশোর প্যাট্রোল ভেসেল জাহাজের কমিশনিং সম্পন্ন করেন। বিসিজিএস জয় বাংলা জাহাজটির দৈর্ঘ্য ৫২.৮০ মিটার (১৭৩.২ ফু), প্রস্হ ৭.৪০ মিটার (২৪.৩ ফু) এবং গভীরতা ৪.১০ মিটার (১৩.৫ ফু)। জাহাজটির ওজন ৩১৫ টন এবং জাহাজটিতে প্রচলন শক্তি হিসেবে রয়েছে: ২টি ৩,১৪০ অশ্বশক্তি (২,৩৪০ কিওয়াট) (২,১০০ আরপিএম) বিশিষ্ট এমটিইউ ১২ভি৪০০০এম৯৩ ডিজেল ইঞ্জিন (জার্মানি); ২টি ১২৫ কিলোওয়াট (১,৫০০ আরপিএম) ক্ষমতাসম্পন্ন কোহলার ১২৫ইএমএফওজেডডিযে জেনারেটর (মার্কিন যুক্তরাষ্ট্র); জেডএফ ৭৬০০ ট্রান্সমিশন (জার্মানি); ২টি শ্যাফট। যার ফলে জাহাজটির সর্বোচ্চ গতিবেগ ঘন্টায় ২৩ নট (৪৩ কিমি/ঘ; ২৬ মা/ঘ)। এছাড়াও জাহাজটি ৪৫ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে জাহাজটিতে রয়েছে: ১টি র‍্যাডার (ইউরোপ); ১টি চার্ট ডিসপ্লে (ইউরোপ); ১টি হাল মাউনন্টেড মাল্টি-বিম ইকো সাউন্ডার (মার্কিন যুক্তরাষ্ট্র); ১টি হাল মাউনন্টেড সিঙ্গেল-বিম ইকো সাউন্ডার (মার্কিন যুক্তরাষ্ট্র); ১টি ডিজিপিএস রিসিভার (মার্কিন যুক্তরাষ্ট্র); ১টি সাউন্ড ভেলোসিটি প্রোফাইলার (যুক্তরাজ্য); ১টি জেআরসি জেএমএ-৩৩০০ মাল্টিরোল ডিসপ্লে সহ নেভিগেশন র‍্যাডার (মার্কিন যুক্তরাষ্ট্র); ১টি চৌম্বকীয় কম্পাস (জাপান); ১টি জিপিএস রিসিভার (ফুরুনো); ১টি ইকো সাউন্ডার (কোডেন); ১টি রাডার অ্যাঙ্গেল ইন্ডিকেটর; ১টি ভিএইচএফ সেট (আইকম); ১০টি ভিএইচএফ ওয়াকিটকি সেট (আইকম/মটোরোলা)। বিসিজিএস জয় বাংলা জাহাজটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে: ১টি এইচ/পিজে-১৭ ৩০ মিমি কামান রিমোট কন্ট্রোলড গান; ২টি সিএস/এলএম৯ ১৪.৫ মিমি বিমান-বিধ্বংসী মেশিনগান; ৬টি কিউডব্লিউ-২ ভূমি থেকে আকাশে উৎক্ষেপণ যোগ্য বিমান-বিধ্বংসী ক্ষেপণাস্ত্র। "বাংলাদেশ কোস্ট গার্ড সাফল্য" (পিডিএফ)। coastguard.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  "ALL SHIPS - BANGLADESH COAST GUARD" (পিডিএফ)। coastguard.gov.bd (ইংরেজি ভাষায়)। সংগ্রহের তারিখ ২০২৪-০৩-১৮।  "প্রধানমন্ত্রী শেখ হাসিনা কোস্ট গার্ডের জন্য পাঁচটি অত্যাধুনিক জাহাজ কমিশন করেন"। pmo.gov.bd। সংগ্রহের তারিখ ২০২৪-০৩-১৮।  "কোস্ট গার্ডের জন্য পাঁচটি অত্যাধুনিক জাহাজ কমিশন করেছেন প্রধানমন্ত্রী শেখ হাসিনা"। btv.gov.bd। সংগ্রহের তারিখ ২০২৪-০৩-১৮।  "বাংলাদেশ কোস্ট গার্ড এর ০২টি ইনসোর পেট্রোল ভেসেল, ০২টি টাগ বোট এবং ০১টি ফ্লোটিং ক্রেন কমিশনিং"। coastguard.gov.bd। সংগ্রহের তারিখ ২০২৪-০৩-১৮।  "আগামীকাল কোস্টগার্ডের ৫টি জাহাজ কমিশনিং করবেন প্রধানমন্ত্রী"।  "অটোমেটিক কামান আর শক্তির দাপটে 'ক্ষমতা বাড়লো' কোস্টগার্ডের | Bangladesh Five Coast Guard Ships"।  "বাংলাদেশ কোস্ট গার্ডের বহরে যুক্ত হলো ৫টি অত্যাধুনিক জাহাজ | Coast Guard | ship | Gtv News"।  "কোস্ট গার্ডে যুক্ত হচ্ছে ভাসমান ক্রেন, টাগবোর্ড | Bangladesh Coast Guard | Floating crane | Ekhon TV"।  "'আধুনিক ও আন্তর্জাতিক বাহিনী হবে কোস্টগার্ড' | Sheikh Hasina | Bangladesh Coast Guard | Ekhon TV"।  "কোস্টগার্ডের বহরে দেশে তৈরি নতুন ৫ জাহাজ; কাল উদ্বোধন করবেন প্রধানমন্ত্রী | Coast Guard Ship"।  "বাংলাদেশ কোস্ট গার্ড-এর ২টি বোট এবং ১টি ফ্লোটিং ক্রেন এর কমিশনিং"।  "চট্টগ্রামের পতেঙ্গায় কোস্ট গার্ডের পাঁচটি নতুন জাহাজের কমিশনিং করেন প্রধানমন্ত্রী শেখ হাসিনা। News"।  "02X INSHORE PATROL VESSEL (IPV) Project Year: 2022"। www.dewbn.gov.bd। সংগ্রহের তারিখ ২০২৪-০৩-১৮।  "DWE Ship Trial"।  "বাংলাদেশ কোস্ট গার্ডের জন্য নির্মিত ০১ টি ইনশোর প্যাট্রোল ভেসেল এবং ০৬ টি হাই স্পিড বোট হস্তান্তর"। CtgTribune.com (ইংরেজি ভাষায়)। ২০২৪-০৩-১৮ তারিখে মূল থেকে আর্কাইভ করা। সংগ্রহের তারিখ ২০২৪-০৩-১৮।  "Patrol Vessel CGS Joy Bangla (P208) In Meghna River | Inshore Patrol Vessel | Bangladesh Coast Guard"।  আইএসপিআর (২০২২-০১-১০)। "বাংলাদেশ কোস্ট গার্ডের জন্য নির্মিত ০১টি ইনশোর প্যাট্রোল ভেসেল এবং ০৬টি হাই স্পিড বোট হস্তান্তর - ISPR-আন্তঃবাহিনী জনসংযোগ পরিদপ্তর, বাংলাদেশ"। ISPR---আন্তঃবাহিনী জনসংযোগ পরিদপ্তর, বাংলাদেশ। সংগ্রহের তারিখ ২০২৪-০৩-১৮।  "বাংলাদেশ কোস্ট গার্ড এর জন্য নির্মিত হাইস্পীড বোট | Bangladesh Coast Guard | NAN TV ENTERTAINMENT"।  "কোস্টগার্ডের বহরে যুক্ত হচ্ছে নতুন পাঁচ জাহাজ | bangladesh Coast Guard"।  "বাংলাদেশ কোস্ট গার্ড এর নব-সংযোজিত ০৫ টি জাহাজ সম্পর্কে সংক্ষিপ্ত ভিডিও"।  প্রতিনিধি, কেএমপি (২০২২-০৫-১২)। "কোস্টগার্ডের জন্য নির্মিত বিভিন্ন জলযান হস্তান্তর করলেন স্বরাষ্ট্রমন্ত্রী"। police.gov.bd (ইংরেজি ভাষায়)। সংগ্রহের তারিখ ২০২৪-০৩-২০।  "বোট হস্তান্তর অনুষ্ঠান"। coastguard.portal.gov.bd (ইংরেজি ভাষায়)। সংগ্রহের তারিখ ২০২৪-০৩-২০।  "KEEL LAYING CEREMONY IPV BANGLADESH COST GUARD"।  প্রবেশদ্বার:  বাংলাদেশ বাংলাদেশ সামরিক বাহিনী